ນັກ​ຂ່າວ ນັກ​ເຄື່ອນ​ໄຫວ​ ໄທ ເວົ້າ​ວ່າ ຕົນ​ໄດ້​ປະ​ເຊີນ​ກັບ ການກວດ​ກາ ຫຼາຍຂຶ້ນ
ປະ​ເທດ ໄທ ຖືກ​ຈັດ​ຢູ່​ໃນ​ອັນ​ດັບ​ທີ 136 ໃນ​ດັດ​ສະ​ນີ​ເສ​ລີ​ພາບ ດ້ານ​ການ​ຂ່າວ​ ຂອງ​ໂລກ ໃນປັດຈຸບັນ.
ໃນວົງການສື່ມວນຊົນຂອງໄທ, ກົດໝາຍອາຊະຍາກຳໄຊເບີໃໝ່ ແລະ ກົດໝາຍປຸກ ລະດົມໃຫ້ຕໍ່ຕ້ານລັດຖະບານ ທີ່ຖືກສ້າງຂຶ້ນ ໂດຍອະດີດລັດຖະບານທະຫານ ແມ່ນ ໄດ້ປາບປາມການຕຳໜິວິຈານໃນຊ່ວງເວລານັ້ນຢ່າງມີປະສິດທິຜົນ ດ້ວຍການມີລັດ ຖະບານພົນລະເຮືອນຊຸດໃໝ່, ແຕ່ຍັງນຳພາໂດຍອະດີດຜູ້ນຳການກໍ່ລັດຖະປະຫານ ທະຫານ, ທ່ານ ປຣະຢຸດ ຈັນ ໂອຊາ ຢູ່ນັ້ນ, ຄຳຖາມຍັງຄົງມີຢູ່ວ່າ ການປາບປາມທີ່ ກຳລັງດຳເນີນຢູ່ຕໍ່ສື່ມວນຊົນ ແມ່ນຈະດຳເນີນຕໍ່ໄປອີກຫຼືບໍ່ ປະເທດ ໄທ ຖືກຈັດຢູ່ໃນອັນດັບທີ 136 ໃນດັດສະນີເສລີພາບດ້ານການຂ່າວຂອງ ໂລກໃນປັດຈຸບັນ ເຊິ່ງໄດ້ປະກາດອອກມາໂດຍອົງການ ນັກຂ່າວບໍ່ມີພົມແດນ ແລະ ຖືກຈັດຢູ່ໃນປະເພດ “ສະຖານະການຫຍຸ້ງຍາກ ” ເສລີພາບໃນການປາກເວົ້າ ແລະ ການລາຍງານຂ່າວ ໄດ້ຕົກເປັນເປົ້າໝາຍຍິ່ງຂຶ້ນ ນັບຕັ້ງແຕ່ການກໍ່ລັດຖະປະຫານ ໃນປີ 2014 ເປັນຕົ້ນມາ ນັກຂ່າວທີ່ໄດ້ອອກມາເວົ້າຢ່າງເປີດເຜີຍຈາກອົງການຂ່າວຕ່າງໆເຊັ່ນ ໜັງສືພິມລາຍ ວັນ “ຂ່າວສົດ”, ແມ່ນໄດ້ຖືກຮຽກຕົວ ແລະ ສອບຖາມໂດຍກອງທັບ ສຳລັບສິ່ງ ທີ່ຖືກ ອະທິບາຍວ່າ ເປັນ “ການປັບທັດສະນະຄະຕິ”, ເຊິ່ງເປັນການເຄື່ອນໄຫວທີ່ໜ້າເຄືອງ ໃຈ ທີ່ບາງຄົນໄດ້ເປັນຫ່ວງວ່າ ມັນຈະເປັນບັນທັດຖານໃໝ່ ” ນັກຂ່າວ ທ່ານ ທີຣະໄນ ຈາຣຸວັດ ຜູ້ທີ່ໄດ້ເຮັດວຽກໃຫ້ໜັງສືພິມພາສາອັງກິດ ຂ່າວສົດ ເວົ້າວ່າ “ມີຫຼາຍອົງການ ແລະ ໜ່ວຍປະຕິບັດການພິເສດ ທີ່ຮັບມື, ກວດກາ ແລະ ເຝົ້າ ຍາມສິ່ງທີ່ສື່ມວນຊົນກຳລັງເວົ້າ, ສິ່ງທີ່ປະຊາຊົນເວົ້າຢູ່ໃນອອນໄລນ໌ ແລະ ນີ້ອາດມີ ຜົນທີ່ຕາມມາ ຕໍ່ສິ່ງທີ່ເຈົ້າເວົ້າ ຫຼື ສິ່ງທີ່ເຈົ້າຂຽນ ” ນັກຂ່າວອາວຸໂສຂອງໜັງສືພິມດັ່ງກ່າວ, ທ່ານ ປຣາວິດ ຣົດຈະນາພຣຶກ, ໄດ້ຖືກຮຽກ ຕົວຫຼາຍຄັ້ງໂດຍກອງທັບບົກ ແລະ ຖືກກ່າວຫາວ່າ ການປຸກລະດົມຕໍ່ຕ້ານລັດຖະບານ ແລະ ລະເມີດກົດໝາຍອາຍາຄອມພິວເຕີຂອງປະເທດ ສຳລັບການຂຽນຕຳໜິວິຈານ ລັດຖະບານໃນ ເຟສບຸກ